**Tivit cu fluturi strivesc spațiul**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Lazăr încă se doarme\*

sub degete oarbe

nici un fum nu va picta în mirosuri

albastrul

raiul nu se cioplește din

urma de șarpe

între mine și cer

cioburi de ochi măsluiesc

numărătoarea

cărților

(pachetul de vieți

așteaptă în buzunarul cusut

spațiul de reciclat)

întotdeauna

cea care lipsește

(asul magic)

se agață

cu o răstignire perfectă

taie cărțile

oțetul trezirii

e pregătit

celui de pe cruce

mareea cuvântului i-a ajuns în buză

gura țipă mut